Siniša Lajnert 


Hrvatski državni arhiv 
Marulićev trg 21 


Zagreb 
KRATKI PREGLED RADA GENERALNOGA RAVNATELJSTVA 
DRZAVNIH ZELJEZNICA SHS (1918.) 
UDK  061.5:656.2"1918" Pregledni rad 

Uvod 


Narodno vijeće Slovenaca, Hrvata i Srba formirano je 8. listopada 1918. u 
Zagrebu kao vrhovno političko predstavništvo svih političkih stranaka Slovenaca, Hrvata 
i Srba na području Austro-Ugarske Monarhije, koje su težile za ujedinjenjem Slovenaca, 
Hrvata i Srba u zajedničku državu. Već 29. listopada 1918. Sabor Kraljevina Dalmacije, 
Slavonije i Hrvatske s Rijekom proglašava: 1. prekidanje državnih veza s Austrijom i 
Ugarskom; 2. formiranje nezavisne države s područjem Dalmacije, Hrvatske i Slavonije 
te Rijeke i 3. pristupanje te države u zajedničku državu Slovenaca, Hrvata i Srba s 
područjem koje obuhvaća sav etnički prostor Slovenaca, Hrvata i Srba, s tim da će o 
formi te Države i unutarnjem ustrojstvu poslije odlučiti Ustavotvorna skupština. Nakon 
tih odluka Sabor je priznao Narodno vijeće SHS kao vrhovnu vlast, a ban je zatim predao 
istom Narodnom vijeću svu izvršnu vlast. 


Narodno vijeće povjerilo je Vladu za sve južnoslavenske zemlje monarhije 
Predsjedništvu Narodnoga vijeća. Predsjedništvo se sastojalo od predsjednika, dvaju 
podpredsjednika i nekoliko tajnika. Tajnici su predstavljali posrednike između 
Narodnoga vijeća SHS i pokrajinskih vlada (tako su postojali tajnici za Hrvatsku, 
Dalmaciju, Sloveniju i Bosnu; Bačka, Baranja i Banat nisu imale pokrajinsku vladu, iako 
je bio pokušaj formiranja potkraj studenoga 1918.). Predsjedništvo Narodnoga vijeća 
SHS obavljalo je u ime Narodnoga vijeća SHS pravo pomilovanja i vrhovne vojne 


komande, izdavalo propise sa zakonskom snagom bilo za područje jedne pokrajine, bilo 
za čitavo područje Države SHS, imenovalo pokrajinske vlade, postavljalo, unapređivalo 
više i najviše državne funkcionare, mijenjalo stare zakonske propise na području jedne 
pokrajine uz potpis predsjednika vlade 1 pokrajine te uopće i u načelu rukovodilo 
unutarnjom ili vanjskom politikom Države SHS. Vlada Narodnoga vijeća SHS obavljala 
je pored onih poslova, koji su spadali u djelokrug Narodnoga vijeća SHS kao vrhovnu 
vlast, još 1 tzv. zajedničke poslove, isto tako kao što su Austrija i Ugarska imali 
zajedničke poslove prema Nagodbi iz 1867. Zajednički poslovi bili su: vanjski poslovi, 
diplomatsko i komercijalno zastupstvo Države SHS u inozemstvu, sklapanje 
međunarodnih ugovora, vojnički poslovi, financijski poslovi za financiranje zajedničkih 
poslova i agitacijsko-propagandni poslovi, uključujući i novinarsku službu. Upravljanje 
svim ostalim poslovima na području jedne zemlje Vlada Narodnoga vijeća SHS je 
povjerila vladama, odnosno pojedinim povjerenicima za određeni resor u određenoj 
zemlji (Slovenija, Hrvatska i Slavonija s Rijekom 1 Istrom, Dalmacija, Bosna i 
Hercegovina). Tako su vlade u pokrajinama bile ovlaštene na rješavanje, uz državne 
poslove iz resora unutarnje uprave, bogoštovlja i nastave te pravosuđa, još i na poslove 
trgovine, obrta, industrije, željeznica, pošte, telegrafa i telefona, financija, prehrane te 
narodnoga gospodarstva (poljoprivreda i stočarstvo). 


Vlada Države SHS imenovala je povjerenike za pojedini resor u određenoj zemlji 
na prijedlog Narodnoga vijeća one zemlje za koju je taj povjerenik bio mjerodavan. Svi 
povjerenici predstavljali su povjereničko vijeće, odnosno vladu te zemlje. Vlada je u 
stvari bila povjereništvo Vlade Države SHS, pa su povjerenici često potpisivali kao 
povjerenici Narodnoga vijeća SHS za određeni resor određene zemlje.' 


Predsjedništvo Narodnoga vijeća na svojoj sjednici od 29. listopada 1918. 
povjerilo je Povjereništvo za željeznice u Hrvatskoj i Slavoniji Većeslavu Wilderu.? 


Naredbom bana Hrvatske, Slavonije i Dalmacije od 31. listopada 1918. o 
djelomičnom privremenom preinačenju naziva oblasti, ureda i zavoda u Hrvatskoj 1 
Slavoniji, dotadašnji naziv »kraljevski« ukida se za sve oblasti, urede i zavode u 
Hrvatskoj i Slavoniji.? Temeljem navedene Naredbe Hrvatska, Dalmacija i Slavonija više 
nisu nazivane kraljevinama, pa je i na svim starim pečatima 1 žigovima izraz »kraljevina« 
bio odstranjen. 


O teškoćama željezničkoga prometa pred sam kraj I. svjetskoga rata Narodne 
novine napisale su 7. listopada 1918. sljedeće:* »Ove jeseni i zime imat će željeznice da u 
mnogo većoj mjeri služe u vojničke svrhe, za bojnu spremu vojske, za opskrbu 
pučanstva, kao i za to, da se ne prekine gospodarsko poslovanje. Moraju se dakle 
obustaviti svi transporti, koji nisu bezuvjetno potrebni, da se uzmogne dopremati ugljen 
za kućnu porabu, kao i za industriju, industrijski materijal, a naročito živežne namirnice. 
Treba dakle da bude općenitim geslom: Neka je što više vagona slobodno za vojsku i za 
interese cjelokupnoga pučanstva. S obzirom na ovaj cilj kao i na prometne prilike na 
austrijskim i ugarskim željeznicama, koje su i dosad bile vrlo tegobne, upozoruje vojno 


' Ivan Beuc, Povijest institucija državne vlasti Kraljevine Hrvatske, Slavonije i Dalmacije, Pravni fakultet 
Zagreb, Centar za stručno usavršavanje i suradnju s udruženim radom, Zagreb, 1985., str. 376-379. 

* Narodne novine (dalje: NN) 249/1918. 

* NN 251/1918. 

“NN 229/1918. 


vodstvo, da pučanstvo u općem interesu ne podastire molbe za ekshumiranje i za 
prevažanje vojničkih osoba, koje su pale na bojištu ili umrle u ratnim zdravstvenim 
zavodima. Općenito se umoljava, da uoči sadašnje teške prilike. Najhitnija je zadaća, da 
se osigura život!« 


Veliku teškoću predstavljao je i manjak radne snage uzrokovan odlaskom radnika 
mađarske nacionalnosti, koji je hitno trebalo popuniti. Također, zbog otežanoga 
željezničkog prometa nagomilala se na željezničkim kolodvorima silna roba koja se 
morala spasiti od propasti i uništenja. Vagone s robom trebalo je osigurati od velikih 
pljački koje su poprimile šire razmjere,? a robu je trebalo otpremiti kamo je i spadala. 
Poseban problem predstavljala je raspršena vojska bivše Austro-Ugarske, koja se vraćala 
s ratišta ogladnjela 1 u neredu. Do konačne demobilizacije, prijevoz vojničkih transporata 
i njegovo osiguranje bio je imperativ na našim prostorima. Sve te probleme trebalo je 
hitno i adekvatno riješiti. 


Generalno ravnateljstvo državnih željeznica SHS 


Uspostavljanjem Države Slovenaca, Hrvata i Srba 29. listopada 1918. željeznice u 
Hrvatskoj i Slavoniji stavljene su pod upravu i nadzor navedenoga povjerenika 
Narodnoga vijeća za željeznice SHS sa sjedištem u Zagrebu. 


Željeznice na području Dalmacije, koje nisu imale vezu s ostalim željeznicama u 
državi,“ stavljene su pod upravu povjerenika za željeznice kod Narodnoga vijeća za 
Dalmaciju sa sjedištem u Splitu. Dana 1. studenoga 1918. osnovana je Poslovna 
(Prometna) uprava u Splitu koja je ukinuta 1. svibnja 1920. Ukinućem Poslovne 
(Prometne) uprave sve su pruge na području Dalmacije potpale pod upravu Direkcije 
državnih željeznica u Zagrebu.“ 


Naredbom povjerenika Narodnoga vijeća za željeznice Većeslava Wildera od 31. 
listopada 1918., a u sporazumu s povjerenikom Narodnoga vijeća za narodnu obranu, 
određeno je da sveukupno željezničko osoblje (prometno, upravno, radničko i svih ostalih 
kategorija) potpada pod vojne zakone Narodnoga vijeća. 


Pročelnik Vojnoga odsjeka Narodnoga vijeća dr. Mate Drinković objavio je 2. 
studenoga 1918. Oglas sljedećega sadržaja:? »Narodnoj vojsci Slovenaca, Hrvata i Srba. 
Raspršena vojska bivše Austro-Ugarske vraća se s talijanskog ratišta ogladnjela 1 u 
neredu. Naša je domovina izvržena velikoj pogibli i osveti razjarenih Mađara i Nijemaca. 
Sveta je dužnost svakog sina naše domovine, da obrani od propasti svoju ljubljenu 


* Dr. Mate Drinković u ime vlade Narodnoga vijeća izrazio je priznanje natporučniku Stevi Baloghu zbog 
energičnoga držanja prema pljačkašima i razbojnicima, pred kojima je spasio veliko narodno dobro i time 
osigurao željeznice; vidi: NN 258/1918. 

“ Dalmacija je tek 1925. povezana sa Zagrebom i to izgradnjom posljednje dionice /Gračac-Knin/ pruge 
Split-Vrhovine-Zagreb. 

" Ivan Belavić, neobjavljeni rad, Organizacija upravljanja na Jugoslavenskim željeznicama 1918.-1953. 
(Izvod uredaba i odluka), Hrvatsko-željezničko poduzeće — Služba za marketing-grupa za muzejsku 
djelatnost, — Hrvatski željeznički muzej u Zagrebu, br. 034/8; s tim što Ivan Belavić umjesto naziva: 
povjerenik za željeznice rabi izraz — povjerenik za saobraćaj. 

* NN 250/1918. 

* NN 251/1918. 


državu, koja se u mukama radja. Zato se s obzirom na pogibelj poziva sva za oružje 
sposobna momčad, da se kod nadležnih doknadnih tijela do 40 godina, a časnici bez 
obzira na dobu, javiti imadu. Oni, čija se doknadna tijela nalaze izvan naše države, ili koji 
ne imadu svojih kadera, imadu pridoći najbližem doknadnom tijelu u državi. Vojnici! Ne 
radi se ovdje o nikakovom osvajačkom ratu, nego se mora bezuvjetno zakrčiti put u našu 
domovinu razasutim ruljama Mađara i Nijemaca. To je dužnost svakog Slovenca, Hrvata 
i Srbina.« 


Do konačne organizacije vojno-željezničkih područja na prostoru Države SHS 
povjerenik za narodnu obranu odredio je sljedeće provizorne ustanove za područje I. i II. 
vojnoga okružja: !“ 


e Središnje vojno prometno vodstvo u Zagrebu kao tijelo operativnog 
odsjeka odjela za narodnu obranu SHS 


e Vodstvo vojnih  preselica_ broj I. u Zagrebu (do tada 
Eisenbahnlinienkommando), odnosno Željezn. pružno zapovjedništvo i 
Vodstvo vojnih  transportov broj IL. u Ljubljani (do tada 
Feldtransportsleitung Nr.9), odnosno Željezničko vojaški urad 


e  Predbježno još postojeća kolodvorska zapovjedništva i ovim dodjeljene 
opskrbne stanice, nadalje samostalne opskrbne stanice i mobilne opskrbne 
stanice. 


Dana 1. studenoga 1918. Narodno vijeće izdalo je naredbu kojom se sve 
željeznice kojima je prije upravljala Direkcija Kr. ugarskih državnih željeznica stavljaju 
pod upravu novoosnovanoga »Generalnoga ravnateljstva željeznica Države SHS« u 
Zagrebu. Odmah je 2. studenoga 1918. slijedila i naredba da sva poduzeća koja djeluju na 
teritoriju Države SHS a imaju sjedišta izvan toga teritorija moraju svoja sjedišta prenijeti 
na područje Države SHS. To se odnosilo i na sva željeznička dionička društva. 


Djelokrug navedenoga Ravnateljstva bilo je upravljanje i održavanje željeznica, 
promet željeznicom, uprava i nadzor nad željezničkim radionicama i ložionicama, briga o 
hitnom popunjavanju manjka radne snage uzrokovanim odlaskom radnika mađarske 
nacionalnosti te, zajedno s Odjelom za narodnu obranu Vlade Narodnog vijeća SHS, 
sigurna otprema materijala i vojnika. 


Generalno ravnateljstvo željeznica SHS u Zagrebu spominje se u Narodnim 

a sA . : p paran) PRA š kn 
novinama u kojima je dalo oglas sljedećega sadržaja: “ »Pozivaju se svi oni i sve one, 
koji su se kod Generalnog ravnateljstva već prijavili, kao što 1 svi oni i one, koji se žele 


" HDA, Fond br. 124, Narodno Vijeće SHS-Zagreb (1918.-1919.), kutija 19, Izvanredni opći vjesnik 
naredaba br.1 Vlade Narodnoga Vijeća Slovenaca, Hrvata i Srba, Povjerenik za narodnu obranu od 26. 
prosinca 1918., Zagreb 

" Bernard Stulli, Željezničko pitanje u sjeverozapadnoj Hrvatskoj do 1941. godine, JAZU i Skupština 
općine Varaždin, poseban otisak iz knjige: Varaždinski zbornik 1181. — 1981., Varaždin, 1983., str. 292. O 
premještanju glavnih sjedišta poduzeća na prostor Države SHS vidi: Zbornik zakona i naredaba valjanih za 
Hrvatsku i Slavoniju, godina 1918., Zagreb, 1919., Tisak Zemaljske tiskare, br. 132, Naredba Povjerenika 
Narodnoga Vijeća SHS za obrt, trgovinu i industriju od 2. studenoga 1918. glede premještanja glavnih 
sjedišta obrtnih i industrijalnih poduzeća, kao i br. 134, Naredba Povjerenika Narodnoga Vijeća SHS za 
obrt, trgovinu i industriju od 19. studenoga 1918. o prenosu željezničkih i brodarskih poduzeća. 

"NN 254/1918. 


još prijaviti u željezničku službu, da se sa ispravama (svjedodžba zrelosti, svjedodžba 
najvišega svršenoga razreda, krsni list, svjedodžba ureda ili zavoda, gdje su dosele imali 
namještenje itd.) kod Generalnog ravnateljstva SHS, Mihanovićeva ulica broj 12, I. kat, 
vrata br. 47, u najkraćem roku prijave.« 


Već 7. studenoga 1918. Generalno ravnateljstvo državnih željeznica SHS u 
Zagrebu dalo je oglas u kojem je hitno tražilo radnike koji bi na prugama državnih 
željeznica istovarivali 1 utovarivali svakovrsni materijal što se dopremao iz ratnoga 
područja. Pozvani su svi radnici koji su bili bez posla da se odmah prijave kod glavara 
postaje na onoj pruzi na kojoj su bili i da ih glavar postaje koji im je bio najbliži odmah 
primi na posao. 


U sporazumu s vojnim povjerenikom za narodnu obranu riješeno je da svi ti 
radnici budu oslobođeni vojne službe i da budu dobro osigurani s hranom, odnosno svim 
potrebnim živežnim namirnicama, koje su im se uručivale odmah na mjestu gdje su bili 
uposleni. Svaki radnik trebao je dobiti obilnu plaću. 


Konstatirano je da na prugama državnih željeznica SHS leži ogroman ratni i 
živežni materijal »koji reprezentira stotine milijuna narodnoga imetka« pa je dužnost 
svakoga državljana novostvorene Države SHS bila da pripomogne svojim radom kako bi 
taj materijal što prije bio spremljen onamo kamo je i spadao. 


Željeznice su imale zadatak da sigurno i stalno održavaju promet tako da se 
otprema materijala i vojnika može nesmetano odvijati. 


Pozvane su sve upravne političke oblasti da ovaj oglas razglase na svom području 
i da narod upute koliko je važno da se svaki tko je sposoban za rad prihvati posla u svoju 
osobnu korist i u korist domovine. 


Nadalje, pozvani su svi bravari, strojovođe, »ložioci parostroja« koji su se vratili s 
fronta da se odmah prijave za posao na željeznicama, jer su željeznice samo tako mogle 
funkcionirati i obavljati onu službu koja se od njih i zahtijevala. 


Bravari, strojovođe, »ložioci parostroja« koji su željeli stupiti u službu u Zagrebu 
trebali su se prijaviti u Radioni državne željeznice SHS (današnja Tvornica željezničkih 
vozila Gredelj d. o. o. Zagreb — op. a.) u Trnjanskoj cesti. U potpisu toga oglasa stajali su 
povjerenik Narodnoga vijeća za željeznice SHS 1 generalni ravnatelj državnih željeznica 
SHS. 


Zbog ratnih prilika nagomilala se na željezničkim kolodvorima silna roba, koja se 
kao narodna imovina, radi opskrbe pučanstva i prehrane silnih masa vojske što se vraćala 
s talijanske i albanske fronte, morala spasiti od propasti i uništenja. Stoga je Gradsko 
poglavarstvo u Zagrebu 6. studenoga 1918. prema odredbi vlade Narodnoga vijeća SHS, 
Odjela za narodnu obranu pozvalo građanstvo i radništvo da se odazovu u što većem 
broju i prijave za ovaj važan narodni rad. Prijave je primalo Zapovjedništvo opskrbnoga 
skladišta narodne vojske SHS na Savskoj cesti.“ 


Radi uređenja prijava i udjeljenja časnika i momčadi, koji su stigli u Zagreb a koji 
imali su veze sa željeznicama, Odjel za narodnu obranu Vlade Narodnoga vijeća SHS, 8. 


13 NN 256/1918. 
M4 NN 257/1918. 


studenoga 1918. odredio je sljedeće: »5. časnici i momčad automobilskih, lijetačkih te 
željezničkih, telef. 1 telegrafskih postrojba javljaju se kod Operativnog odsjeka, Odjela za 
narodnu obranu, Gajeva ulica 30 a (...) 13. Svi časnici i momčad, koji su u željezničkoj 
službi izobraženi, imadu se bezodvlačno javiti kod Željezničkog odsjeka, Odjela za 
narodnu obranu, Gajeva ulica broj 30 a.«!> 


U pozivu na aktivno služenje u narodnoj vojsci koji je 13. studenoga 1918. u ime 
Vlade Narodnoga vijeća SHS-a, Odjela za narodnu obranu, uputio narodu, povjerenik za 
narodnu obranu, između ostaloga, rekao je i sljedeće: »Neizmjerna dobra leže po našim 
rijekama na šleperima i u vagonima na željezničkim prugama i na kolodvorima Rijeka, 
Ljubljana, Bjelovar, Osijek, Brod, Sarajevo, Mostar, Kotor i sve druge glavne stanice 
prepune su raznog materijala, ugljena, brašna, razne hrane, konja, volova itd. što sve 
treba da se narodu sačuva. S druge strane dolazi s raznih ratišta silno mnoštvo vojnika 
svih mogućih narodnosti, koje treba u potpunom redu uputiti u njihove krajeve. Ako 
hoćemo da prolaz tih velikih množina bude uredan i bez štete za našu zemlju i naš narod, 
nužno je, da bude i dovoljnih sila na raspolaganje Narodnom Vijeću« 


Generalno ravnateljstvo državnih željeznica SHS pozvalo je sve one muške i 
ženske osobe koje su se od 3. do uključno 10. studenoga 1918. s ispravama prijavile u 
željezničku službu da se radi primanja javljaju sljedećim redom: ' 


* »u srijedu 13. studenoga u 5 sati poslije podne, svi oni, koji su željeli biti 
dodijeljeni kod prometa (prometni činovnik, potčinovnik, blagajnik, 
skladištar, nadziratelj brzojava i štitnika, skretničar, redatelj kola itd.); 


* u četvrtak 14. studenoga u 5 sati poslije podne, svi oni, koji su željeli biti 
dodijeljeni kod Gradjevnog odsjeka (mjernik, nadziratelj pruge, pružni 
stražar itd.); 


e u petak 15. studenoga u 5 sati poslije podne, svi oni, koji su željeli biti 
dodijeljeni kod Strojnog odsjeka (strojovođa, ložilac, nadziratelj kola, 
dvoritelj sisaljke/Pumpenwcirter); 


* u subotu 16. studenoga u 5 sati poslije podne, svi oni, koji su željeli stupiti 
u Odsjek za računovodstvo, a sve one gospođe i gospođice koje su se 
natjecale za bilo kakvo namještenje kod željeznice, trebale su se prijaviti 
kod Povjerenstva za namještanje željezničkog osoblja (Mihanovićeva ulica 
br.12, I. kat, broj vrata 42).« 


Iz gore navedenoga vidljivo je da je Generalno ravnateljstvo državnih željeznica 
SHS zadržalo identičnu strukturu bivše Prometne uprave Kraljevskih ugarskih državnih 
željeznica u Zagrebu. 


Generalni ravnatelj državnih željeznica SHS bio je Gjuro Masirevich. On je 
ujedno bio i posljednji poslovni (prometni) upravitelj Kraljevskih ugarskih državnih 
željeznica u Zagrebu, koji je tu funkciju preuzeo 15. veljače 1918. ' 


15 NN 258/1918. 
6 NN 261/1918. 
17. NN 260/1918. 
I NN 39/1918. 


Dana 19. studenoga 1918. generalni ravnatelj državnih željeznica SHS objavio je 
da je Generalno ravnateljstvo državnih željeznica SHS u Zagrebu preuzelo u svoju 
upravu sljedeće pruge na području Hrvatske i Slavonije: !? 


1. Bivše pruge kr. ugarskih državnih željeznica: 


=" Borovo-Vukovar 

=" Brod-Bosanski Brod 

=" Dalj-Osijek zemaljska granica 

"_ /ndjija-Petrovaradin zemaljska granica 
"_- Ogulin-Vrhovine 

=" Ruma-Vrdnik 

=" Sisak-Zemun zemaljska granica 

=" Striživojna-Vrpolje-Šamac 

=" Sunja-Doberlin 

"—- Vinkovci-Erdut zemaljska granica 
= Zagreb Državni kolodvor“ - Rijeka 


"Zagreb Državni kolodvor-Zagreb Južni kolodvor.“ 


2. Mjesne željeznice koje su bile pod upravom kr. ugarskih državnih željeznica: 


Dunavsko-savska mjesna željeznica: Vukovar-Rača 
Križevci-Bjelovar-Virovitica-Barcs-ka mjesna željeznica: 

* —Bjelovar-Garešnica 

* —Koprivnica-Kloštar 

* —Križevci- Bjelovar-Virovitica 

* Pavlovac Dražica-Grubišnopolje 
Lonjsko-poljska mjesna željeznica: 

e Banova jaruga-Pakrac 

* Dugo Selo-Novska 


Pećuh-donjo-miholjačka mjesna željeznica: = Zemaljska = granica-Donji 
Miholjac 


Petrovaradin-beočinska mjesna željeznica: Petrovaradin-Beočin 


Podravsko-posavska mjesna željeznica: 


"NN 285/1918. 
* Zagreb Državni kolodvor danas je Zagreb Glavni kolodvor. 
*! Zagreb Južni kolodvor danas je Zagreb Zapadni kolodvor. 


*  Osijek-Striživojna-Vrpolje 
*  Osijek-Vinkovci-Županje-savska obala 


" Prva jugozapadna  graničarska mjesna željeznica:  Caprag-Karlovac- 
Bubnjarci 


=" Ruma-Klenačka mjesna željeznica: Ruma-Klenak savska obala 
=" Szentlorinc-Slatina-Našička mjesna željeznica: Noskovci zemaljska granica- 
Našice 

=" Slavonska mjesna željeznica: 

*  —Osijek-Nova Kapela-Batrina 

*  Pleternica-Velika 
"_— Varaždin-Golubovecka mjesna željeznica: Varaždin-Golubovec 
=" Vinkovci-Brčka mjesna željeznica: Vinkovci-Brčka 
"Vojnička željeznica Batajnica-Boljevci: Batajnica-Boljevci 
u" Zabok-stubička mjesna željeznica 
"_—_Zabok-Krapinske Toplice-Gornja Stubica 
"Zagorska mjesna željeznica 

* Zagreb južni kolodvor-Zaprešić-Čakovec 


*  Zabok-Krapinske Toplice-Krapina. 


Do daljnje odredbe mogle su se osobe, prtljaga, žive životinje i roba otpremati 
samo preko navedenih pruga, kao i preko pruga »tuđih željeznica.« »Tuđe pruge« bile su: 


"CC. k. povlaštena južna željeznica: 

*  Ljubljana-Zidani Most-Sisak, 

* Zidani Most-Celj-Poltschach-Pragerhof-Polstrau 
=" Mjesna željeznica Barcs-Pakrac:?? 

* _Barcs zemaljska granica-Pakrac 

* —Bastaji- Končanica 

*  Suhopolje-Slatina 
"Slavonsko podravska mjesna željeznica: 

* _Belišće-Prandauovci 

e Humljani-Drenovac 


e Moslavina-Cačinci-Voćin 

Pruge navedene mjesne željeznice bile su u eksploataciji Društva južnih željeznica. 


*  Osijek-Belišće-Noskovci 

* Crveni majur-Orahovica 
=" Zagreb-samoborska vicinalna željeznica, 
"Bivše C. k. austrijske državne željeznice: 

* Ljubljana-Rudolfswert-Metlika 

*  Grosslupp-Gottschee 

* Treffen-Johannisthal 

* —Rudolfswert-Strascha-Toplitz 
"Vojna željeznica Banjaluka-Doberlin 


=" Bosansko-hercegovačka zemaljska željeznica. 


Također, mijenjaju se postajna imena i to: Fiume u Rijeka, Fiume Brajdica u 
Sušak, Fiume ipartelepek u Rijeka tvornice, Zagreb Mdv u Zagreb D. K.?, Zagreb D. V. 
u Zagreb J. K.*', Vrdniki szćnrakod6 u Vrdnik ugljenik. 


Ovdje je važno ukratko objasniti razliku između pojedinih željeznica. U Austro- 
Ugarskoj Monarhiji postojale su sljedeće željeznice: državne željeznice (Kraljevske 
ugarske državne željeznice, Carsko kraljevske austrijske državne željeznice), privatne 
željeznice u državnoj upravi i privatne željeznice u privatnoj upravi. 


Privatne željeznice nazivane su još i »mjesne željeznice« ili tzv. »vicinalne 
željeznice« (sporedne pruge lokalne važnosti). 


Izgradnja pruga prepuštena je privatnom kapitalu i u tu svrhu već je 1880. 
donesen tzv. Vicinalni zakon,? koji je poduzetnicima za izgradnju lokalnih pruga 
osiguravao razne beneficije. Građenje je bilo potpomognuto od mađarske vlade, koja je 
tomu pristupila kao sredstvu za proširenje željezničke mreže na što jeftiniji način za nju. 
Najkarakterističnije je da je država preuzimala na sebe obvezu da će po izgradnji uzeti 
vicinalne pruge u svoju eksploataciju prema uvjetima međusobnoga ugovora. Prema tim 
ugovorima većim dijelom bruto prihod dijelio se na pola, a manjim dijelom 
zagarantiranim minimalnim prihodom. Ovakve koncesije davane su na 90 godina, nakon 


* Kolodvor Kraljevskih ugarskih državnih željeznica u Zagrebu (Zagreb M4v) preimenovan je u Zagreb 
Državni kolodvor (Zagreb D. K.). Danas je to, kao što sam već naveo, Zagreb Glavni kolodvor. 

* Kolodvor Južnih željeznica u Zagrebu (Zagreb D. V.) preimenovan je u Zagreb Južni kolodvor (Zagreb J. 
K.). Danas je to, kao što sam već naveo, Zagreb Zapadni kolodvor. 

“> Zakonski članak XXXI. zajedničkoga hrvatsko-ugarskoga sabora o željeznicah mjestnog interesa, 
potvrdjen 13. lipnja 1880.; proglašen u obih kućah sabora 14. lipnja 1880., Sbornik zakonah i naredabah 
valjanih za Kraljevinu Hrvatsku i Slavoniju, Godina 1880., Komad XIV., Izdan i razposlan dne 20. rujna 
1880., Tiskara Narodnih novinah, u Zagrebu, str. 235-239. Zakonski članak XXXI. iz 1880. preinačuje se i 
nadopunjuje Zakonskim člankom IV. iz 1888. zajedničkoga ugarsko-hrvatskoga sabora o preinačenju i 
nadopunjenju Zakonskoga članka XXXI. od godine 1880. o željeznicah mjestnoga interesa, potvrdjen dne 
24. veljače 1888., proglašen u ugarskom sborniku državnih zakonah dne 28. veljače 1888. pod br. 3., 
Sbornik zakonah i naredabah valjanjih za Kraljevinu Hrvatsku i Slavoniju, Komad V., Godina 1888., izdan 
i razposlan dne 30. travnja 1888., Tiskarski zavod Narodnih novinah u Zagrebu, str. 185-191. 


čega je željeznica prelazila u vlasništvo države bez ikakve odštete. Privatni kapital koji je 
sudjelovao u građenju ovih željeznica bio je mađarski, austrijski, njemački, švicarski, 
nizozemski i engleski. Koliko je to bio unosan posao vidi se po ogromnim razmjerima 
koje je poprimilo ovo građenje, te je za nepunih 20 godina (1882.—1900.) u Hrvatskoj 
izgrađeno oko 1 000 km kolosjeka ili oko 66—70% u odnosu na dužinu državnih pruga.“ 


Mjesne željeznice bile su u rukama dioničkih društava. Prema Trgovačkom 
zakonu iz 1875., poslovima dioničkoga društva upravljalo je ravnateljstvo koje se 
sastojalo od jedne ili više osoba izabranih između dioničara ili drugih osoba. Postojao je i 
nadzorni odbor koji je bio sastavljen barem iz triju članova. Odbor je kontrolirao vođenje 
poslova društva u svim granama. Bio je dužan ispitivati godišnje račune i bilancu, kao 1 
prijedloge razdiobe dobitka i o tom svake godine predložiti izvješće glavnoj skupštini 
(skup svih dioničara). Bez toga izvješća glavna skupština nije mogla donijeti valjane 
zaključke u vezi razdiobe dobitka." Možemo reći da je većina privatnih željeznica na 
našim prostorima bila u državnoj upravi. 


Od privatnih željeznica u privatnoj upravi najznačajnija je C. k. povlaštena južna 
željeznica ili Društvo južnih željeznica sa sjedištem u Beču. To je bilo najveće i 
najmoćnije željezničko dioničko društvo u Monarhiji, nastalo ujedinjavanjem više 
moćnih financijskih grupa, odnosno društava na čelu s bankarskom kućom Rothschild Za 
nas je navedeno Društvo važno zbog toga što je izgradilo prve tri pruge u Hrvatskoj i to: 


"prugu Pragersko/Čakovec-Kotoriba; otvorena je za promet 24. travnja 
1860. kao dionica pruge Budimpešta-Nagykanizsa-Pragersko. Spajala je 
južnu Ugarsku s magistralom Beč-Trst. To je praktički bila prva pruga u 
našoj zemlji, a prolazila je kroz Međimurje u duljini od 41 km. 


"prugu Zidani Most/Zagreb-Sisak;?* otvorena je za promet I. listopada 
1862. kao odvojak magistralne pruge Beč-Ljubljana—Trst. 


" prugu Zagreb—-Karlovac; I. etapa buduće pruge Budimpešta/Zagreb— 
Karlovac-Rijeka otvorena je za promet 1. lipnja 1865. 


»Tuđe pruge« bile su dakle one pruge koje nisu potpadale pod upravu 
Generalnoga ravnateljstva državnih željeznica SHS u Zagrebu (gore navedene privatne 
željeznice u privatnoj upravi, pruge bivših Carsko kraljevskih austrijskih državnih 
željeznica, Vojna željeznica Banjaluka-Doberlin i Bosansko-hercegovačka zemaljska 
željeznica). 


Pruge u Sloveniji i Bosni 1 Hercegovini bile su, kao što se iz priloženoga vidi, 
izvan nadležnosti Generalnoga ravnateljstva državnih željeznica SHS u Zagrebu. 


* Sto godina železnica Jugoslavije (1849.-1949.), zbornik članaka povodom stogodišnjice železnice 
Jugoslavije, izdanje redakcije štamparskog preduzeća Jugoslovenskih železnica, Beograd, 1951., str. 113— 
114. 

*" Trgovački zakon — nova izpravljena izdatba zakonskoga članka XX XVII. zajedničkoga Sabora od godine 
1875. uvrštena u XXI. komad sbornika zakonah i naredabah za kraljevinu Hrvatsku i Slavoniju pod br. 44., 
što je izdan i razposlan dne 30. srpnja 1877., Službeno izdanje, Tiskara Narodnih novinah, Zagreb, 1877. 

* U trenutku otvaranja za promet navedene pruge bila je to jedina željeznička pruga u Banskoj Hrvatskoj, 
jer je kraljevim rješenjem od 27. siječnja 1861. Međimurje izdvojeno iz Banske Hrvatske i priključeno 
Ugarskoj — vidi: Bernard Stulli, Prijedlozi i projekti željezničkih pruga u Hrvatskoj 1825.-1863., I., 
Sveučilište u Zagrebu, Institut za hrvatsku povijest, Zagreb, 1975., str. 110. 


10 


Što se Slovenije tiče Predsjedništvo Narodnoga vijeća SHS na svojoj sjednici od 
31. listopada 1918. usvojilo je Narodnu Vladu za slovenski dio suverene Države SHS, 
kako mu je to po Narodnom Svetu u Ljubljani i predloženo. Za Predsjedništvo je bio 
zadužen vitez Josip Pogačnik, dok je za promet bio odgovoran dr. Pavel Pestotnik. 


Što se pak Bosne i Hercegovine tiče dana 1. studenoga 1918. zapovijedajući 
general u Bosni i Hercegovini Sarkotić u ime generaliteta i članova Zemaljske vlade 
položio je Vladu u ruke Narodnog vijeća. Narodno vijeće imenovalo je na prijedlog 
glavnoga odbora Narodnoga vijeća SHS u Bosni i Hercegovini Narodnu vladu. 
Predsjednik Vlade bio je Atanasije Šola, a povjerenik za javne radnje i željeznice Savo 
Jelić." 

I na kraju je važno napomenuti da su, nakon 1. prosinca 1918., kada je proglašeno 
ujedinjenje Države SHS s Kraljevinom Srbijom i Crnom Gorom u novo Kraljevstvo Srba, 
Hrvata i Slovenaca, sve željeznice na teritoriju navedenoga kraljevstva stavljene pod 
strogo centraliziranu upravu ministra saobraćaja u Beogradu.“! 


Zusammenfassung 


EIN KURZER UBERBLICK UBER DIE TATIGKEIT DER 
GENERALDIREKTION DER STAATLICHEN FISENBAHNEN 
DES STAATES DER SLOWENEN, KROATEN UND SERBEN 


Der Artikel (am Anfang wird die Entstehung des Staates der Slowenen, Kroaten 
und Serben (Država SHS) kurz erliutert), analysiert die Organisation der Eisenbahn, bzw. 
der Generaldirektion der staatlichen Eisenbahnen des Staates der Slowenen, Kroaten und 
Serben mit dem Sitz in Zagreb. Im wesentlichen werden die Schwierigkeiten im 
Eisenbahnverkehr am Ende des 1. Weltkrieges vorgefihrt. Mit der L&sung der Probleme 
wurde die erwiihnte Generaldirektion betraut, und dass in der Zusammenarbeit mit der 
Abteilung fiir die Volksverteidigung der Regierung des Volksrates des Staates der 
Slowenen, Kroaten und Serben. Zum Schluss wurden die Eisenbahnstrecken in Kroatien 
und Slawonien angefiihrt, welche die Generaldirektion iibernommen hat, sowie die 
Unterschiede zwischen einzelnen Bahnlinien. Nachdem Konigreich der Serben, Kroaten 
und Slowenen am 1. Dezember 1918 ausgerufen worden ist, wurden alle Eisenbahnen auf 
dem  Gebiet des erwiihnten Kčnigreichs der  zentralistischen — Verwaltung des 
Verkehrsministers in Beograd unterstellt. 


Schliisselworter: Volksrat des Staates der Slowenen, Kroaten und Serben, Staat 
der Slowenen, Kroaten und Serben, Generaldirektion der Staatlichen Eisenbahnen des 
Staates der Slowenen, Kroaten und Serben, Bahnbeauftragte 


Ubersetzung Danijela Marjanić 


> NN 251/1918. 

“NN 252/1918. 

*! Privremena uredba o organizovanju i formiranju železnica u Kraljevstvu Srba, Hrvata i Slovenaca od 26. 
prosinca 1918.; vidi: Službene novine Kraljevstva Srba, Hrvata i Slovenaca, 1/1919. 

